
Szám: 123- …../2019
 Nyilvános ülésen tárgyalandó!
Napirend száma: ………. 

a Képviselő-testület 2019. június 13-i ülésére

Tisztelt Képviselő-testület!

Tárgy: 
Az Önkormányzat vagyongazdálkodási tervének aktualizálása
I. Előzmények

A Képviselő-testület a nemzeti vagyonról szóló 2011. évi CXCVI. törvény 9. § (1) bekezdése alapján a 453/2017. (XI. 23.) önkormányzati határozatával elfogadta az Önkormányzat vagyongazdálkodási tervét.
A vagyongazdálkodási tervet kétévente felül kell vizsgálni, és aktualizálni szükséges. Az aktualizálás alapját a Képviselő-testület által elfogadott

· 2019. évi lakáshasznosítási terv, 
· a 2018. évi zárszámadás, 
· a vagyonkataszter, 
· a Zuglói Városgazdálkodási Közszolgáltató Zrt. adatbázisa, valamint a
·  Budapest Főváros XIV. Kerület Zugló Önkormányzata Ingatlangazdálkodási Koncepciója,
· Intézmény Stratégia 2015-2019,
· Közterület Stratégia 2015-2019,

képezte.
II. Vélemények
A vagyongazdálkodási terv felülvizsgálata során az alábbi jogszabályokra kellett figyelemmel rendelni:

Nemzeti vagyonról szóló 2011. évi CXCVI. törvény (a továbbiakban: Nvt.):
„9. § (1) A helyi önkormányzat a vagyongazdálkodásának az Alaptörvényben, valamint a 7. § (2) bekezdésében meghatározott rendeltetése biztosításának céljából közép- és hosszú távú vagyongazdálkodási tervet köteles készíteni.”

„7.§ ….(2) A nemzeti vagyongazdálkodás feladata a nemzeti vagyon rendeltetésének megfelelő, az állam, az önkormányzat mindenkori teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értékének megőrzése, állagának védelme, értéknövelő használata, hasznosítása, gyarapítása, továbbá az állam vagy a helyi önkormányzat feladatának ellátása szempontjából feleslegessé váló vagyontárgyak elidegenítése.”

Az Önkormányzat vagyonáról, a vagyontárgyak feletti tulajdonosi jogok gyakorlásáról szóló 18/2016. (III. 04.) önkormányzati rendelet (a továbbiakban: vagyonrendelet) alapján:

„8. § (1) A vagyongazdálkodás rendeltetése biztosításának céljából 5 év időtartamra középtávú, 10 év időtartamra hosszú távú vagyongazdálkodási tervet kell készíteni, melyeket két évente felül kell vizsgálni. A vagyongazdálkodási terveket a Képviselő-testület hagyja jóvá.”
A vagyongazdálkodási terv felépítése:

1. rész: Az önkormányzati vagyongazdálkodás alapjául szolgáló jogszabályok, vagyongazdálkodás céljainak, elveinek meghatározása,

2. rész: Az Önkormányzat vagyonállományának bemutatása igazodva az Nvt. szerinti kategorizáláshoz:





3. rész: Az Önkormányzat közép- és hosszú távú terveit tartalmazza az egyes vagyoncsoportokra vonatkozóan. 
A rövid- és hosszú távú tervek figyelembe veszik a Képviselő-testület korábbi döntéseit. A döntéseknek azon elemei kerültek átemelésre a vagyongazdálkodási tervbe, amelyek legalább két éven túli végrehajtást, előkészítést igényelnek, tekintettel arra, hogy a vagyonrendelet a középtávot 5 év időtartamban, a hosszú távot 10 év időtartamban határozza meg. A közép- és hosszútervek általánosan fogalmaznak, a feladatok végrehajtására a fedezetet évente az Önkormányzat költségvetésében határozza meg a Képviselő-testület.

III. Bizottsági vélemények

Az előterjesztést a Tulajdonosi és Közbeszerzési Bizottság tárgyalja. A bizottsági vélemény a Képviselő-testület ülésén ismertetésre kerül.
IV. Határozati javaslat

Budapest Főváros XIV. Kerület Zugló Önkormányzat Képviselő-testülete
……../2019. (             ) önkormányzati határozata

a vagyongazdálkodási terv felülvizsgálatáról
Budapest Főváros XIV. Kerület Zugló Önkormányzat Képviselő-testülete elfogadja Budapest Főváros XIV. Kerület Zugló Önkormányzata vagyongazdálkodási tervét az 1. melléklet szerinti tartalommal, és a vagyongazdálkodási terv elfogadásáról szóló 453/2017. (XI. 23.) önkormányzati határozatát visszavonja.
Határidő: 2019. június 13.
Felelős: Karácsony Gergely polgármester ((Főmérnökség, Gazdasági Osztály, Jegyzői Kabinet, Zuglói Városgazdálkodási Közszolgáltató Zrt. útján)

A határozathozatal a Magyarország helyi önkormányzatairól szóló 2011. évi CLXXXIX. törvény 50. §-a alapján egyszerű szótöbbséget igényel. 

Budapest, 2019. június 4. 

 Karácsony Gergely 

polgármester 

Mellékletek:

1. vagyongazdálkodási terv
A mellékletek a www.govcenter.hu oldalon érhetők el.
ÜZLETI VAGYON





TÖRZSVAGYON





beépítetlen területek (telkek),


lakások,


helyiségek,


gazdasági társaságok részére haszonkölcsönbe adott ingatlanok,


speciális vagyonelemek (külföldi ingatlan, külterületek,BVSC, MTK által hasznosított ingatlanok, Budapest III. Királyok útja),


egyéb gazdasági társaságokban fennálló részesedések,


ingóvagyon








korlátozottan forgalomképes vagyon:





1.közművek,





2.középületek, intézmények által használt ingatlanvagyon,





3. Önkormányzat 100%-os tulajdonában álló gazdasági társaságokban fennálló részesedések





forgalomképtelen vagyon:





1.helyi közutak,





2. egyéb közterületek:


   2.1. zöldterületek és    terek,


   2.2. játszóterek,


   2.3. sportpályák,


   2.4. kutyafuttatók,


   2.5. közkutak,

